Ванча Дойчева
Ванча Любомирова Дойчева е българска театрална и филмова актриса, родена на 23 април 1942 г. в София.

Ранен живот 
През 1965 г. завършва актьорско майсторство във ВИТИЗ „Кръстьо Сарафов“ в класа на проф. д-р Кръстьо Мирски, със „Сарафовска стипендия“ за отличен успех.

Кариера 
Дебютира в ролята на Ивайла Петринска („Няма сто истини“ – Лозан Стрелков) в Народния театър (1966), където работи от 1966 г. Играе и на сцената на Театър 199.

Специализира в Лондон и Париж (1971 г.).

Председател на Съюза на артистите в България от 1989 до 1990 година.

Член-учредител е на фондация „Васил Левски“ (1991 г.) и неин председател (1998 – 2000 г.)

Зам.-председател на общобългарския комитет „Васил Левски“ (2000 г.).

Личен живот 
Дъщеря е на писателя и журналист Любомир Дойчев, изтъкнат изследовател на делото и личността на Васил Левски.

Съпруга е на проф. Димитър Шойлев – лекар, ортопед и травматолог. Семейството има една дъщеря.

Умира от сърдечни проблеми на 24 юли 2017 г. Опелото се състои в Народния театър на 26 юли.

Театрални роли 
Репертоарът ѝ включва около 100 роли, от които най-значителни са:
 Ивайла Петринска в „Няма сто истини“ от (Лозан Стрелков)
 Рада Госпожина и Марийка в „Под игото“ от (Иван Вазов)
 Цонка в „Казаларската царица“ от (Иван Вазов)
 Амалия и г-жа Трифкович в „Двубой“ от (Иван Вазов)
 Регана в „Крал Лир“ от (Уилям Шекспир)
 Гертруда в „Хамлет“ от (Уилям Шекспир)
 Дездемона в „Отело“ от (Уилям Шекспир)
 Грушенка в „Братя Карамазови“ от Фьодор Достоевски)
 Серафима в „Бяг“ от Михаил Булгаков)
 Адела в „Домът на Бернарда Алба“ от Федерико Гарсия Лорка)
 Инес в „Почивка в Арко Ирис“ от Димитър Димов)
 Елена в „Деца на слънцето“ от (Максим Горки)
 Лизистрата в „Лизистрата“ от (Аристофан)
 Наташа в „Унижените и оскърбените“ от Фьодор Достоевски)
 Елена в „Чудаци“ от (Максим Горки)
 Наталия Дмитриевна в „От ума си тегли“ от (А. С. Грибоедов)
 Доротея в Нож в сърцето от (Тенеси Уилямс)
 Елена в „Троянки“ от (Еврипид)
 Мадам в „Спомен за една революция“ по (Бюхнер-Мюлер)
 Роуз Григс в „Есенна градина“ от (Лилиан Хелман)
 Мег Фоулън в „Бившата мис на малкия град“ от (М. Макдона)
 Мариана в „Мяра за мяра“ от (Уилям Шекспир)
 Савина в „Елегия“ на (П. Павловски)
 Дуса в „Иван Кондарев“ по (Емилиян Станев)
 Вена в „Големанов“ от (Ст. Л. Костов)
 Милица в Сборен пункт от (Д. Ковачевич)
 Екатерина Игнатиева в „Дипломати“ от (Н. Драгова и П. Стефанов)
 Бисерка в „Монахът и неговите синове“ от (М. Милков)
 Наталия Каравелова в „Тайната вечеря на дякона Левски“ от (Стефан Цанев)
 Юлиана Тесман в „Хеда Габлер“ от (Хенрик Ибсен)
 Анжелик в „Мнимият болен“ от (Молиер)
 Феята, Светлината, Съседката Берлинго в „Синята птица“ от (М. Метерлинк)
 Мадам дьо Монтрьой в „Маркиза дьо Сад“ от (Ю. Мишима)
 дамата Ниджо Чин в „Страхотни момичета“ от (К. Чърчил)
 Мег Фоулън в „Бившата мис на малкия град“ от (М. Макдона)
 Ана Симеоновна в Месец на село от (Иван Тургенев)
 вещица в „Макбет“ от (Уилям Шекспир)
 Еленка в „Почивен ден“ от (Камен Донев)
 Лесли Пери в „Ах, този джаз!“
 Венета в „Бетовен 21“

Телевизионен театър 
 „Пълнолуние“ (1985) (Юлиус Удпис)
 „Среща в Рим“ (1982) (Камен Зидаров)
 „Константин и Фружин“ (1982) (Радко Радков)
 „Крокодил“ (1981) (Сергей Михалков)
 „Комендантът на Берлин“ (1980) (Вадим Собко)
 „Дона Росита“ (Федерико Гарсия Лорка) – дона Росита
 „Женитба“ (1977) (Николай Гогол)
 „Чуждата жена и мъжът под кревата“ (сц. Асен Траянов по едноименния разказ на Фьодор Достоевски, реж. Мирослав Стоянов)
 „Змейова кватба“ (1973) (Петко Тодоров)
 „Луди пари“ (1973) (Николай Островски)
 „Дипломат“ (1971) (Самуел Альошин)
 „Битката за Преслав“ (1971) (Радко Радков)
 „Сид“ (1971) (Пиер Корней)
 „Театралният директор“ (1967), мюзикъл

Филмография 

Има множество роли в Радиотеатъра на Българското радио, записвала е и приказки в „Балкантон“. Като най-открояваща е поредицата „Приказки на Шехеразада“ през 80-те години, издадени на 12 грамофонни плочи и аудиокасети.

Източници 

 Сайта на Народния театър – София за Ванча Дойчева
 Агенция Фокус от 13 март 2006 г.

Външни препратки 
  
  Ванча Дойчева в КиноПоиск
  Ванча Дойчева в Кино-Театр

Български актьори и актриси
Български театрални актьори и актриси
Български радиоактриси
Родени в София
Починали в София